pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“อ.ยักษ์” ปฐมฤกษ์จอบแรก  ในกิจกรรม “จอบแรกเปลี่ยนน่าน เอามื้อเอาแฮง”
วันพฤหัสบดีที่ 22 กุมภาพันธ์ 2561
“อ.ยักษ์” ปฐมฤกษ์จอบแรก  ในกิจกรรม “จอบแรกเปลี่ยนน่าน เอามื้อเอาแฮง”
“อ.ยักษ์” ปฐมฤกษ์ จอบแรกเปลี่ยนน่าน เอามื้อเอาแฮง ณ แปลงเกษตรกรในเขตปฏิรูปที่ดิน อ.ท่าวังผา จ.น่าน
นายวิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์เป็นประธานในกิจกรรม“จอบแรกเปลี่ยนน่านเอามื้อเอาแฮง”พร้อมทั้งปฐมฤกษ์ลงจอบแรกในแปลงเกษตรกรในเขตปฏิรูปที่ดินบ้านยู้หมู่ที่5ต.จอมพระอ.ท่าวังผาจ.น่านก่อนพบปะกลุ่มเกษตรกรและผู้เข้าร่วมงานโดยมีนายสุรจิตต์อินทรชิตเลขาธิการสํานักปฏิรูปที่ดินเพื่อเกษตรกรรม(ส.ป.ก.)ปฏิรูปที่ดินจังหวัดและเจ้าหน้าที่ที่เกี่ยวข้องเข้าร่วมปฏิบัติการในครั้งนี้
นายวิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์เปิดเผยว่านับตั้งแต่แผนยุทธศาสตร์ชาติ20ปีและแผนพัฒนาเศรษฐกิจและสังคมแห่งชาติฉบับที่12ซึ่งกระทรวงเกษตรและสหกรณ์ได้กําหนดเป็นนโยบายในการจัดทําแผนงานบูรณาการการพัฒนาศักยภาพการผลิตภาคเกษตรประจําปี2561และแผนปฏิรูปภาคเกษตรระยะ5ปี(พ.ศ.2560-2564)ขับเคลื่อนแผนงานกิจกรรมไปสู่เป้าหมายภายใต้ชื่อ “แผนงานการพัฒนาเกษตรกรรมยั่งยืน”รวม5กิจกรรมได้แก่เกษตรผสมผสานเกษตรธรรมชาติเกษตรทฤษฎีใหม่เกษตรอินทรีย์และวนเกษตรโดยมีเป้าหมายให้พื้นที่การทําเกษตรกรรมยั่งยืนเพิ่มขึ้นเป็น5ล้านไร่ภายในปี2564
สําหรับกิจกรรมการเอามื้อเอาแฮงเป็นการฟื้นฟูวัฒนธรรมการช่วยเหลือกันและสร้างความสามัคคีในกลุ่มเกษตรกรและภาคส่วนที่เกี่ยวข้องซึ่งเป็นแนวทางที่พระบาทสมเด็จพระปรมินทรมหาภูมิพลอดุลยเดชบรมนาถบพิตรได้พระราชทานไว้เมื่อปี2557ว่า“สามัคคีเป็นพลังค้ําจุนแผ่นดินไทย”และการถือแรงโดยใช้จอบเป็นวิธีการเปิดโอกาสให้เกิดการมีส่วนร่วมเพราะทุกเพศทุกวัยสามารถมาทําได้โดยไม่ต้องใช้งบประมาณมากทุกคนมาร่วมกันสร้างสรรค์สิ่งที่ดีฟื้นฟูดินเพิ่มพื้นที่ป่าและเป็นเครือข่ายเกษตรกรรมยั่งยืนด้วยวิถีภูมิปัญญาในขณะเดียวกันภาคส่วนอื่นๆที่มีกําลังก็สามารถหนุนเสริมด้วยเทคโนโลยีสมัยใหม่ที่เหมาะสมเพื่อให้งานส่งเสริมเกษตรกรรมยั่งยืนสามารถดําเนินการได้อย่างก้าวหน้ารวดเร็วยิ่งขึ้น
นายสุรจิตต์อินทรชิตเลขาธิการส.ป.ก.เปิดเผยว่าส.ป.ก.ได้รับมอบหมายให้เป็นเจ้าภาพหลักในการขับเคลื่อนโครงการส่งเสริมระบบวนเกษตรในเขตปฏิรูปที่ดินตั้งแต่ปีงบประมาณ2561–2564มีพื้นที่ดําเนินการปีละ45,000ไร่การขับเคลื่อนแผนงานการพัฒนาเกษตรกรรมยั่งยืนรวมถึงวนเกษตรโดยนํารูปแบบโคกหนองนาโมเดลซึ่งเป็นการนําเกษตรทฤษฎีใหม่ตามแนวปรัชญาของเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดชบรมนาถบพิตรมาประยุกต์ใช้ในด้านการบริหารจัดการน้ําและพื้นที่การเกษตรผสมผสานกับภูมิปัญญาพื้นบ้านโดยแบ่งพื้นที่เป็นสัดส่วนได้แก่แหล่งน้ําร้อยละ30ของพื้นที่ทั้งหมด:ทํานา/ปลูกข้าวร้อยละ30ของพื้นที่ทั้งหมด:ทําโคก/ปลูกป่าร้อยละ30ของพื้นที่ทั้งหมด:ที่อยู่อาศัยและเลี้ยงสัตว์ร้อยละ10ของพื้นที่ทั้งหมดซึ่งในการทําโคก/ปลูกป่าจะใช้หลักการปลูกป่า3อย่างประโยชน์4อย่างเช่นเดียวกับการทําระบบวนเกษตรจึงถือได้ว่าระบบวนเกษตรเป็นส่วนหนึ่งของโคกหนองนาโมเดลโดยกิจกรรม“จอบแรกเปลี่ยนน่านเอามื้อเอาแฮง”เป็นการปฐมฤกษ์ลงจอบแรกในแปลงเกษตรของนางบัวรองปะทิณบ้านยู้หมู่ที่5ต.จอมพระอ.ท่าวังผาจ.น่านเพื่อเป็นแนวทางการบริหารจัดการพื้นที่เกษตรตามรูปแบบโคกหนองนาโมเดลต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปฏิบัติการเข้ม 7 เดือน กวาดล้างยาเสพติด ยึดยาบ้าเกือบ 100 ล้านเม็ด ยาไอซ์กว่า 6 ตัน ขยายผลทลายแก๊งฟอกเงินมูลค่ากว่า 2 แสนล้าน ย้ำดึงประชาชนร่วมแก้ปัญหายั่งยืน
วันจันทร์ที่ 10 สิงหาคม 2563
ปฏิบัติการเข้ม 7 เดือน กวาดล้างยาเสพติด ยึดยาบ้าเกือบ 100 ล้านเม็ด ยาไอซ์กว่า 6 ตัน ขยายผลทลายแก๊งฟอกเงินมูลค่ากว่า 2 แสนล้าน ย้ําดึงประชาชนร่วมแก้ปัญหายั่งยืน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม. และ รมว.กห.ได้ขอบคุณและเป็นกําลังใจในการทํางานของเจ้าหน้าที่ทุกฝ่าย ที่ร่วมปฏิบัติการสกัดกั้น กวาดล้างและปราบปรามยาเสพติดอย่างต่อเนื่องจริงจังที่ผ่านมา
หลังรับทราบรายงานสถานการณ์ยาเสพติด รวมทั้งผลการติดตามสกัดกั้นปราบปรามจับกุมยาเสพติดได้จํานวนมากอย่างต่อเนื่อง สามารถขยายผลเปิดปฏิบัติการทลายแก๊งฟอกเงินในธุรกิจต่างๆ โยงกับเครือข่ายยาเสพติดใหญ่ 4 เครือข่ายหลัก รวมมูลค่ามหาศาลกว่า 2 แสนล้านบาท จับกุมผู้ต้องหาได้ 300 คน
โดยสถานการณ์ยาเสพติดภาพรวม พบการลักลอบขนย้ายยาเสพติดลําเลียงเข้ามาทั้งทางตรงและปลอมแปลงในรูปของสินค้าต่างๆ จํานวนครั้งละมากๆ โดย 7 เดือนที่ผ่านมา ตั้งแต่ ม.ค.- ก.ค.63 ฝ่ายความมั่นคงได้ติดตามและเปิดปฏิบัติการร่วมกันอย่างเข้มข้น สามารถจับกุมผู้ต้องหา 179,693 คน ยึดยาเสพติดได้จํานวนมาก เป็นยาบ้าจํานวนถึง 99,928,850 เม็ด ยาไอซ์ 6.76 ตัน เฮโรอีน 130,964.98 กรัม โดยเฉพาะ ก.ค.เดือนเดียว สามารถจับกุมผู้ต้องหา 33,205 คน ยึดยาเสพติด เป็นยาบ้าเกือบ 23 ล้านเม็ด ยาไอซ์ 3.677 ตัน
พล.อ.ประยุทธ์’ ได้กําชับ ขอให้ฝ่ายความมั่นคงทั้ง กอ.รมน. ตํารวจ ทหาร ฝ่ายปกครองและป.ป.ส. ยังคงความต่อเนื่อง ร่วมเกาะติดเฝ้าระวังการลักลอบลําเลียงและภัยจากยาเสพติดในรูปแบบต่างๆที่เกิดขึ้นในสังคมอย่างจริงจัง พร้อมทั้งให้ขยายผลทําลายขบวนการเครือข่ายยาเสพติดทั้งระบบในทุกพื้นที่ โดยการสืบโยงเส้นทางการเงินและบังคับใช้กฎหมายอย่างเปิดเผยให้ถึงผู้บงการใหญ่ที่อยู่เบื้องหลังทุกราย พร้อมย้ําการแก้ปัญหาที่ยั่งยืน จําเป็นต้องสร้างความตระหนักรู้ถึงปัญหาและเปิดพื้นที่ดึงประชาชนเข้ามามีส่วนร่วมแก้ปัญหายาเสพติดทั้งระบบจริงจังต่อเนื่องกันไป
รัฐบาลไทย-ข่าวทำเนียบรัฐบาล-คสช. ไฟเขียวให้สถาบันอุดมศึกษาสามารถแต่งตั้งบุคคลที่ไม่ได้เป็นข้าราชการพลเรือน ให้ดำรงตำแหน่งอธิการบดี รองอธิการบดี ผู้ช่วยอธิการบดี คณบดี หรือหัวหน้าหน่วยงานต่าง ๆ ได้
วันอังคารที่ 8 สิงหาคม 2560
คสช. ไฟเขียวให้สถาบันอุดมศึกษาสามารถแต่งตั้งบุคคลที่ไม่ได้เป็นข้าราชการพลเรือน ให้ดํารงตําแหน่งอธิการบดี รองอธิการบดี ผู้ช่วยอธิการบดี คณบดี หรือหัวหน้าหน่วยงานต่าง ๆ ได้
ผู้ช่วยโฆษกรัฐบาล พ.อ.อธิสิทธิ์ฯ  เผย คสช. มีคําสั่งให้สถาบันอุดมศึกษาสามารถแต่งตั้งบุคคลที่ไม่ได้เป็นข้าราชการพลเรือน ให้ดํารงตําแหน่งอธิการบดี รองอธิการบดี ผู้ช่วยอธิการบดี คณบดี หรือหัวหน้าหน่วยงานต่าง ๆ ได้
วันนี้ ( 8 ส.ค. 60 ) เวลา 13.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) และคณะรักษาความสงบแห่งชาติ (คสช.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พ.อ.อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวถึงการหารือของที่ประชุมคณะรักษาความสงบแห่งชาติ (คสช.) ซึ่งได้มีการพิจารณาหารือกันในประเด็นต่าง ๆ ได้แก่ 1) การแก้ไขปัญหาการบริหารงานของสถาบันอุดมศึกษา เนื่องจากปัจจุบันสถาบันการศึกษาของรัฐในระดับอุดมศึกษามีปัญหาเรื่องการสรรหาของผู้ที่จะมาดํารงตําแหน่งบริหาร ทําให้การบริหารงานขาดความต่อเนื่อง มีความล่าช้า และการขับเคลื่อนงานด้านการศึกษาไม่เป็นไปตามระบบ จนส่งผลให้การดําเนินงานเรื่องการปฏิรูปการศึกษาตามนโยบายรัฐบาลไม่เป็นไปตามแผนงาน และทําให้การดําเนินงานดังกล่าวเกิดความล่าช้า เพราะฉะนั้นที่ประชุม คสช. จึงมีคําสั่ง คสช. ให้สถาบันอุดมศึกษามีอํานาจที่จะแต่งตั้งบุคคลซึ่งอาจจะไม่ได้เป็นข้าราชการพลเรือน มาดํารงตําแหน่งอธิการบดี รองอธิการบดี ผู้ช่วยอธิการบดี คณบดี หรือหัวหน้าหน่วยงานต่าง ๆ ได้ ทั้งนี้ คุณสมบัติและข้อจํากัดอื่น ๆ ยังคงเป็นไปตามกฎหมายว่าด้วยระเบียบข้าราชการพลเรือนในสถาบันอุดมศึกษา และกฎหมายอื่น ๆ ที่เกี่ยวข้อง
2) การเพิ่มประสิทธิภาพในการทํางานป้องกันและปราบปรามการฟอกเงิน โดยคําสั่ง คสช. ให้มีการปรับปรุงแก้ไของค์ประกอบและขอบเขตอํานาจหน้าที่ของคณะกรรมการป้องกันและปราบปรามการฟอกเงิน
3) ที่ประชุม คสช. มีแนวคิดที่จะรวมหน่วยงานบริหารจัดการน้ําของภาครัฐทั้งหมดที่อยู่ในหน่วยงาน หรือกระทรวงต่าง ๆ ให้เป็นหน่วยงานเดียว โดยจัดตั้งเป็นสํานักงานทรัพยากรน้ําแห่งชาติ ภายใต้การบังคับบัญชาของนายกรัฐมนตรี เพื่อเพิ่มประสิทธิภาพในการทํางาน และลดงบประมาณค่าใช้จ่ายในการดําเนินการ ตลอดจนเพื่อให้การดําเนินงานมีความเป็นเอกภาพเป็นไปในแนวทางเดียวกัน และมีการบูรณาการในการทํางาน เนื่องจากรัฐบาลชุดปัจจุบันภายใต้การบริหารงานของ พลเอก ประยุทธ์ จันทร์โอชา นายกรัฐมนตรีและหัวหน้า คสช. ให้ความสําคัญต่อเรื่องของการบริหารจัดการน้ําทั้งระบบ และต้องการแก้ไขปัญหาในเรื่องดังกล่าวให้เกิดความยั่งยืนอย่างแท้จริง
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดเตรียมการจัดกิจกรรมเนื่องในวันพ่อแห่งชาติ 5 ธันวาคม 2562
วันพฤหัสบดีที่ 28 พฤศจิกายน 2562
มหาดไทยแจ้งทุกจังหวัดเตรียมการจัดกิจกรรมเนื่องในวันพ่อแห่งชาติ 5 ธันวาคม 2562
มหาดไทยแจ้งทุกจังหวัดเตรียมการจัดกิจกรรมเนื่องในวันพ่อแห่งชาติ 5 ธันวาคม 2562
วันนี้ (28 พ.ย.62) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่พลเอก ประยุทธ์ จันทร์โอชา นายกรัฐมนตรี ได้มอบหมายให้ประชุมส่วนราชการที่เกี่ยวข้องในการจัดกิจกรรมเนื่องในวันพ่อแห่งชาติ 5 ธันวาคม 2562 เมื่อวันที่ 8 พฤศจิกายน 2562 โดยมีรัฐมนตรีประจําสํานักนายกรัฐมนตรี เป็นประธาน และที่ประชุมมีมติมอบหมายให้กระทรวงมหาดไทย เป็นหน่วยงานรับผิดชอบหลักในการแจ้งจังหวัดเพื่อดําเนินการจัดพิธีและกิจกรรมดังกล่าวพร้อมกับส่วนกลาง
พลเอก อนุพงษ์ เผ่าจินดา กล่าวว่า เพื่อเป็นการเตรียมการจัดกิจกรรมเนื่องในวันพ่อแห่งชาติ 5 ธันวาคม 2562 จึงได้มอบหมายให้ นายฉัตรชัย พรหมเลิศ ปลัดกระทรวงมหาดไทย แจ้งให้ผู้ว่าราชการจังหวัดทุกจังหวัด ดําเนินการจัดกิจกรรมเนื่องในวันพ่อแห่งชาติ วันพฤหัสบดีที่ 5 ธันวาคม 2562 ให้เป็นไปด้วยความเรียบร้อยและสมพระเกียรติ โดยในเวลา 07:00 น. พิธีทําบุญตักบาตร พระสงฆ์ 89 รูป ณ สถานที่ที่จังหวัดกําหนด เวลา 08:00 น. พิธีถวายพานพุ่มดอกไม้และถวายบังคม และจะมีการจัดกิจกรรมจิตอาสาถวายเป็นพระราชกุศล เนื่องในวันพ่อแห่งชาติ 5 ธันวาคม 2562 อีกด้วย
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทย ได้เน้นย้ําให้ผู้ว่าราชการจังหวัดทุกจังหวัดเตรียมความพร้อมการจัดกิจกรรมวันพ่อแห่งชาติให้เป็นไปด้วยความเรียบร้อย และขอเชิญชวนพี่น้องประชาชนทุกภาคส่วนในพื้นที่สวมเสื้อสีเหลือง เข้าร่วมกิจกรรมดังกล่าว โดยพร้อมเพรียงกัน
กองสารนิเทศ สป.มท.
ครั้งที่ 200/2562
วันที่ 28 พ.ย. 2562
รัฐบาลไทย-ข่าวทำเนียบรัฐบาล-กระทรวงการคลังลั่น คนไทยต้องมีบ้านเป็นของตัวเอง มอบของขวัญปีใหม่สุดอลังการ ผ่านโครงการ “บ้านในฝัน รับปีใหม่“ กระหน่ำลดแลกแจกแถมส่งท้ายปี
วันศุกร์ที่ 8 พฤศจิกายน 2562
กระทรวงการคลังลั่น คนไทยต้องมีบ้านเป็นของตัวเอง มอบของขวัญปีใหม่สุดอลังการ ผ่านโครงการ “บ้านในฝัน รับปีใหม่“ กระหน่ําลดแลกแจกแถมส่งท้ายปี
กระทรวงการคลังลั่น คนไทยทุกคนต้องมีบ้านเป็นของตัวเอง มอบของขวัญปีใหม่สุดอลังการ ผ่านโครงการ “บ้านในฝัน รับปีใหม่“ เปิดตัวโครงการ “บ้านในฝัน รับปีใหม่“ จัดแคมเปญลดแลกแจกแถมกระหน่ําส่งท้ายปี ดีเดย์ 11.11
กระทรวงการคลังลั่น คนไทยทุกคนต้องมีบ้านเป็นของตัวเอง มอบของขวัญปีใหม่สุดอลังการ ผ่านโครงการ “บ้านในฝัน รับปีใหม่“ พร้อมผนึกกําลังธนาคารอาคารสงเคราะห์ (ธอส.) 3 สมาคมอสังหาฯ และผู้ประกอบการอสังหาฯ ทั่วประเทศ เปิดตัวโครงการ “บ้านในฝัน รับปีใหม่“ จัดแคมเปญลดแลกแจกแถมกระหน่ําส่งท้ายปี ดีเดย์ 11.11
นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฎิบัติงานกระทรวงการคลัง) เปิดเผยว่า กระทรวงการคลังขอความร่วมมือธนาคารอาคารสงเคราะห์ (ธอส.) ผู้บริหาร 3 สมาคมอสังหาฯ ประกอบด้วย สมาคมอสังหาริมทรัพย์ไทย สมาคมอาคารชุดไทย สมาคมบ้านจัดสรร รวมทั้งผู้ประกอบการอสังหาฯ รายย่อย ร่วมสานฝันของพี่น้องประชาชนคนไทย เพื่อให้พี่น้องประชาชนมีที่อยู่อาศัยเป็นของตัวเอง โดยได้ผนึกกําลังเพื่อจัดทําโครงการ “บ้านในฝัน รับปีใหม่“ ด้วยการออกโปรโมชั่นยิ่งใหญ่สุดอลังการส่งท้ายปี 2562 ชนิดไม่เคยมีมาก่อน โดยใช้สโลแกน "ซื้อปุ๊บ โอนปั๊บ รับทันที 3 สิทธิพิเศษ" สิทธิ์ที่ 1. กู้ ธอส. ดอกเบี้ยคงที่ 2.5% นาน 3 ปี วงเงิน 5 หมื่นล้านบาท หมดแล้วหมดเลย สิทธิ์ที่ 2. ฟรีทันที ค่าโอนและค่าจดจํานอง และสิทธิ์ที่ 3. รับโปรโมขั่น ลดแลกแจกแถม พร้อมส่วนลดพิเศษสุดอลังการจากโครงการอสังหาริมทรัพย์ที่เข้าร่วม ทั้งบ้านเดี่ยว บ้านแฝด ทาวน์โฮม อาคารพาณิชย์ และคอนโดมิเนียม ทั้งนี้กําหนดให้เฉพาะที่อยู่อาศัยวงเงินไม่เกิน 3 ล้านบาท
โครงการ “บ้านในฝัน รับปีใหม่” จะเริ่มตั้งแต่วันจันทร์ที่ 11 พฤศจิกายน จนถึงวันที่ 31 ธันวาคม 2562 เท่านั้น โดยวัตถุประสงค์หลักของกระทรวงการคลัง เพื่อมอบเป็นของขวัญปีใหม่ให้กับพี่น้องประชาชน ให้มีบ้านเป็นของตัวเอง สร้างความมั่นคงให้ครอบครัว ซึ่งเป็นการส่งเสริมการออมที่มีความสําคัญประการหนึ่ง โดยตั้งเป้าอยู่ที่ 35,000 ยูนิต ซึ่งผู้ประกอบการภาคอสังหาริมทรัพย์ทุกรายสามารถเข้าร่วมโครงการได้พร้อมกันทั่วประเทศ โดยติดต่อลงทะเบียนผ่านธนาคารอาคารสงเคราะห์ที่มีสาขากระจายอยู่ตามพื้นที่ต่างๆ ทั่วประเทศ พร้อมสามารถขอดาวน์โหลดไฟล์โครงการ “บ้านในฝัน รับปีใหม่” เพื่อทําป้ายประชาสัมพันธ์ติดหน้าโครงการได้ทันที
ทั้งนี้ หวังว่าแคมเปญดังกล่าวจะเป็นที่สนใจของพี่น้องประชาชนที่ยังไม่มีและกําลังมองหาที่อยู่อาศัยเป็นของตัวเอง สามารถกระตุ้นยอดขายและเร่งให้เกิดการโอนในช่วงโค้งสุดท้ายของปีนี้ได้เป็นอย่างดี อันจะช่วยกระตุ้นให้ธุรกิจพัฒนาอสังหาฯ ธุรกิจก่อสร้าง และธุรกิจพัฒนาการคมนาคมมีความคึกคักมากขึ้น และช่วยให้เม็ดเงินหมุนเวียนเข้าสู่ระบบเศรษฐกิจของประเทศได้อีกทางหนึ่ง
สมาคมอสังหาริมทรัพย์ไทย 02 258 6560
สมาคมอาคารชุดไทย 02 862 3341
สมาคมธุรกิจบ้านจัดสรร 02 440 127
รัฐบาลไทย-ข่าวทำเนียบรัฐบาล-ก.แรงงาน จับมือการท่าเรือแห่งประเทศไทย ยกระดับการขนส่งระหว่างประเทศ
วันพฤหัสบดีที่ 24 มกราคม 2562
ก.แรงงาน จับมือการท่าเรือแห่งประเทศไทย ยกระดับการขนส่งระหว่างประเทศ
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานสักขีพยานในการลงนามบันทึกข้อตกลงความร่วมมือว่าด้วยการพัฒนาบุคลากรและกําลังแรงงาน
วันที่ 24 มกราคม 2562 ณ ห้องประชุมชั้น 19 อาคารสํานักงานการท่าเรือแห่งประเทศไทยพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานสักขีพยานในการลงนามบันทึกข้อตกลงความร่วมมือว่าด้วยการพัฒนาบุคลากรและกําลังแรงงาน ระหว่างกรมพัฒนาฝีมือแรงงาน และการท่าเรือแห่งประเทศไทย โดยมีนายสุทธิ สุโกศล อธิบดีกรมพัฒนาฝีมือแรงงาน และร้อยตํารวจมนตรี ฤกษ์จําเนียร ผู้อํานวยการการท่าเรือแหลมฉบัง รักษาการแทนผู้อํานวยการการท่าเรือแห่งประเทศไทย เป็นตัวแทนลงนามบันทึกข้อตกลงความร่วมมือในครั้งนี้
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวหลังจากเป็นประธานสักขีพยานในการลงนามความร่วมมือดังกล่าว่า อุตสาหกรรมโลจิสติกส์เป็นอุตสาหกรรมหลักของประเทศที่มีกําลังแรงงานมากกว่า 2.85 ล้านคน ซึ่งดําเนินกิจกรรมด้านการขนส่ง การผลิตสินค้า การบริการของประเทศ และการกระจายสินค้าถึงผู้บริโภค ส่งผลให้เกิดความต้องการกําลังแรงงานที่มีทักษะฝีมือและการใช้เทคโนโลยีสมัยใหม่ด้านการขนส่ง ประกอบกับรัฐบาลได้กําหนดเป้าหมายให้ประเทศไทยเป็นศูนย์กลางโลจิสติกส์ในภูมิภาคอินโดจีน กระทรวงแรงงานในฐานะหน่วยงานหลักในการขับเคลื่อนพัฒนากําลังแรงงานให้เป็นแรงงานคุณภาพ (Super Worker) มีศักยภาพเพียงพอต่อการส่งเสริมขีดความสามารถการแข่งขันของประเทศทั้งในเศรษฐกิจ การค้าการลงทุน และอุตสาหกรรม ได้มอบหมายให้กรมพัฒนาฝีมือแรงงาน (กพร.) ใช้แนวทางประชารัฐสร้างเครือข่ายทั้งภาครัฐ เอกชน และสถาบันการศึกษา เข้ามามีส่วนร่วมการพัฒนาศักยภาพแรงงาน รองรับการขยายตัวของอุตสาหกรรมโลจิสติกส์และอุตสาหกรรมอื่นๆ กําหนดเป้าหมายที่จะพัฒนากําลังคนร่วมกับกับการท่าเรือแห่งประเทศไทยด้านโลจิสติกส์ระยะเวลา 5 ปี ในพื้นที่การท่าเรือ จํานวน 5 แห่ง ได้แก่ ท่าเรือกรุงเทพ ท่าเรือแหลมฉบัง ท่าเรือเชียงของ ท่าเรือเชียงแสน และท่าเรือระนอง เป้าหมายดําเนินการปีละ 1,000 คน เบื้องต้นร่วมกันจัดฝึกอบรมให้กับบุคลากรของการท่าเรือแห่งประเทศ ที่ศูนย์ฝึกอบรมขับใช้เครื่องมือทุ่นแรง (Simulator Center) หลักสูตรทิศทางการดําเนินการธุรกิจท่าเรือในอนาคต การพัฒนาระบบงาน Logistic ทบทวนการปฏิบัติงานเกี่ยวกับปั้นจั่น การขับใช้รถยกตู้สินค้า มีผู้เข้ารับฝึกอบรมจํานวน 128 คน
นอกจากนี้ มีความร่วมมือในการพัฒนาหลักสูตรและมาตรฐานฝีมือแรงงานสําหรับสาขาต่างๆ ที่มีความต้องการในอนาคต เพื่อให้บุคลากรที่ทํางานเกี่ยวกับท่าเรือและอุตสาหกรรมโลจิสติกส์ มีองค์ความรู้และพร้อมที่จะก้าวสู่ไทยแลนด์ 4.0 รวมถึงมีการแลกเปลี่ยนความรู้ วิทยากร เทคโนโลยีสมัยใหม่ และปัจจัยอื่นๆ ในการพัฒนากําลังแรงงานในสาขาอาชีพต่างๆ ที่เกี่ยวข้อง เชื่อว่าความร่วมมือในครั้งนี้จะมีส่วนสําคัญในการพัฒนากําลังคนให้เป็นแรงงานที่มีคุณภาพ มีทักษะสูงขึ้น ทันต่อการเปลี่ยนแปลงของเทคโนโลยีสมัยใหม่ เพิ่มขีดความสามารถรองรับความต้องการขนส่งสินค้าทางทะเลระหว่างประเทศที่เพิ่มขึ้นในอนาคต
-----------------------------------
กองเผยแพร่และประชาสัมพันธ์/
กรมพัฒนาฝีมือแรงงาน - ข่าว/
ปริยรณ พรหมสาขา ณ สกลนคร - ภาพ/
24 มกราคม 2562
รัฐบาลไทย-ข่าวทำเนียบรัฐบาล-ไทย-ลาว ร่วมผลิตนักสร้างหนังระดับเยาวชน เปิดกิจกรรมเผยแพร่ด้านการผลิตภาพยนตร์สั้นสร้างสรรค์ศิลปะและวัฒนธรรมสองฝั่งโขง ครั้งที่ ๕ สร้างความร่วมมือ ความสัมพันธ์ระหว่างสองประเทศ ปั้น
วันอังคารที่ 24 ธันวาคม 2562
ไทย-ลาว ร่วมผลิตนักสร้างหนังระดับเยาวชน เปิดกิจกรรมเผยแพร่ด้านการผลิตภาพยนตร์สั้นสร้างสรรค์ศิลปะและวัฒนธรรมสองฝั่งโขง ครั้งที่ ๕ สร้างความร่วมมือ ความสัมพันธ์ระหว่างสองประเทศ ปั้น
ไทย-ลาว ร่วมผลิตนักสร้างหนังระดับเยาวชน เปิดกิจกรรมเผยแพร่ด้านการผลิตภาพยนตร์สั้นสร้างสรรค์ศิลปะและวัฒนธรรมสองฝั่งโขง ครั้งที่ ๕ สร้างความร่วมมือ ความสัมพันธ์ระหว่างสองประเทศ ปั้นเด็กผลิตภาพยนตร์แบบมืออาชีพ การสร้างสื่อปลอดภัยและสร้างสรรค์
ไทย -ลาว ร่วมผลิตนักสร้างหนังระดับเยาวชน เปิดกิจกรรมเผยแพร่ด้านการผลิตภาพยนตร์สั้นสร้างสรรค์ศิลปะและวัฒนธรรมสองฝั่งโขง ครั้งที่ ๕ สร้างความร่วมมือ ความสัมพันธ์ระหว่างสองประเทศ ปั้นเด็กผลิตภาพยนตร์แบบมืออาชีพ การสร้างสื่อปลอดภัยและสร้างสรรค์
วันที่ ๒๑ ธันวาคม ๒๕๖๒ นายกฤษศญพงษ์ ศิริ ปลัดกระทรวงวัฒนธรรม (วธ.)เป็นประธานพิธีเปิดกิจกรรมเผยแพร่แลกเปลี่ยนด้านการผลิตภาพยนตร์สั้นสร้างสรรค์ศิลปะและวัฒนธรรมสองฝั่งโขง ครั้งที่ ๕ (Laos & Esan Short Film Camp 5th) อ้อมกอดหลวงพระบาง โดยมีนายวิทูน สุนดารา หัวหน้ากรมฮูปเงา กระทรวงวัฒนธรรมและการท่องเที่ยว นายคําสุก แก้ววงซาย รองผอ.สถาบันวิจิตรศิลป์แห่งชาติ ผศ.ดร.บุรินทร์ เปล่งดีสกุล คณบดีคณะศิลปกรรมศาสตร์ ม.ขอนแก่น นายธนิตย์ จิตนุกูล นายกสมาคมผู้กํากับภาพยนตร์ไทย และคณะ ผู้แทนสถานเอกอัครราชทูต ณ นครหลวงเวียงจันทร์ ศิลปิน คณาจารย์ นักศึกษา นักแสดงและสื่อมวลชน ไทย – ลาว เข้าร่วม ณ มหาลัยวิทยาลัยสุภานุวงศ์ เมืองหลวงพระบาง สาธารณรัฐประชาธิปไตยประชาชนลาว
ปลัด วธ. กล่าวว่า วธ. ได้สนับสนุนให้มีความร่วมมือในการพัฒนาบุคลากรและองค์ความรู้ด้านภาพยนตร์กับประเทศเพื่อนบ้านอย่างต่อเนื่อง เพื่อสร้างมูลค่าเพิ่ม ความเข้มแข็ง และความสามารถในการแข่งขันได้ของในภูมิภาคอาเซียน ในด้านความร่วมมือด้านภาพยนตร์ระหว่าง ประเทศไทย กับ สสป.ลาว นั้น มีความร่วมมือกันมายาวนาน ทั้งในส่วนของภาครัฐและเอกชน เช่น การร่วมสร้างภาพยนตร์เรื่อง “สบายดีหลวงพระบาง” เมื่อปี พ.ศ. 2551 ซึ่งประสบความสําเร็จ เป็นอย่างยิ่งในการประชาสัมพันธ์การท่องเที่ยวลาว โดยมีนักท่องเที่ยวชาวไทยไปท่องเที่ยวที่ สปป. ลาวมากขึ้น รวมถึงความร่วมมือในการส่งภาพยนตร์คุณภาพของ สปป.ลาว มาร่วมจัดฉายในเทศกาลภาพยนตร์อาเซียนแห่งกรุงเทพมหานคร เป็นต้น
“การจัดกิจกรรมในครั้งนี้ จึงถือเป็นการสร้างเครือข่ายความร่วมมือด้านภาพยนตร์ของกลุ่มคนรุ่นใหม่ของไทยและสปป.ลาว เป็นการพัฒนาศักยภาพของผู้สร้างภาพยนตร์ของสองชาติ และการส่งเสริมความร่วมมือเพื่อการร่วมลงทุนระหว่างประเทศในอนาคต นอกจากนี้ ภาพยนตร์ยังเป็นทูตทางวัฒนธรรม สร้างมิตรภาพ สร้างความสัมพันธ์ระหว่างประเทศ มีบทบาทในการให้ความรู้ ชี้นําแนวคิดในการดําเนินชีวิต รวมถึงกําหนดรูปแบบและทิศทางของคนในสังคม รวมทั้งเป็นภาษาสากล ที่ทุกคนสามารถเข้าใจเนื้อหาได้แม้จะต่างภาษาและเป็นเครื่องมือสําคัญในการใช้เผยแพร่วัฒนธรรม ประเพณีอันดีงาม นําเสนอภาพลักษณ์ที่ดีของแต่ละประเทศ”ปลัด วธ. กล่าว
ดังนั้น การนําคณะเยาวชนของ ๒ ชาติมาอยู่รวมกันในครั้งนี้ นอกจากจะได้เรียนรู้ทางวิชาการ ยังได้เรียนรู้เทคนิควิธีการผลิตผลงานที่มีคุณภาพ  และเรียนรู้วัฒนธรรมซึ่งกันและกัน ได้ฝึกการใช้ชีวิตร่วมกัน การทํางานเป็นทีม รู้จักการนําความรู้ที่ได้ไปต่อยอดเพื่อรักษา และเผยแพร่ภูมิปัญญาท้องถิ่น นําไปสู่การพัฒนาวิชาชีพในอนาคต  และเป็นการปลูกฝังและสร้างค่านิยมในการสร้างสื่อปลอดภัยและสร้างสรรค์อีกด้วย
รัฐบาลไทย-ข่าวทำเนียบรัฐบาล-การจัดรถโดยสารรับ-ส่งประชาชนผู้เข้าร่วมพระราชพิธีพระบรมศพ
วันอังคารที่ 1 พฤศจิกายน 2559
การจัดรถโดยสารรับ-ส่งประชาชนผู้เข้าร่วมพระราชพิธีพระบรมศพ
การจัดรถโดยสารรับ-ส่งประชาชนผู้เข้าร่วมพระราชพิธีพระบรมศพ
รัฐบาลไทย-ข่าวทำเนียบรัฐบาล-การประชุมโฆษกประจำหน่วยงานของกระทรวงอุตสาหกรรม
วันอังคารที่ 17 ธันวาคม 2562
การประชุมโฆษกประจําหน่วยงานของกระทรวงอุตสาหกรรม
นางสาวสุชาดา แทนทรัพย์  โฆษกกระทรวงอุตสาหกรรม และนางวรวรรณ ชิตอรุณ  เป็นประธานในการประชุมโฆษกประจําหน่วยงานของกระทรวงอุตสาหกรรม  ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (16 ธันวาคม พ.ศ. 2562) นางสาวสุชาดา แทนทรัพย์ โฆษกกระทรวงอุตสาหกรรม และนางวรวรรณ ชิตอรุณ เลขาธิการสํานักงานคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม เป็นประธานในการประชุมโฆษกประจําหน่วยงานของกระทรวงอุตสาหกรรม เพื่อเตรียมความพร้อมในการจัดทําผลงานรัฐบาล รอบ 6 เดือน และการแถลงข่าวของขวัญปีใหม่ ประจําปี 2563 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กสร. เอาผิดนายจ้างโรงงานเย็บผ้าแม่สอด ใช้แรงงานเด็กผิดกฎหมาย
วันอังคารที่ 17 กรกฎาคม 2561
กสร. เอาผิดนายจ้างโรงงานเย็บผ้าแม่สอด ใช้แรงงานเด็กผิดกฎหมาย
กรมสวัสดิการและคุ้มครองแรงงาน สอบนายจ้างโรงงานเย็บผ้า อ.แม่สอด จ.ตาก หลังพบใช้แรงงานเด็กผิดกฎหมาย 17 คน แจ้งความเอาผิดตามพ.ร.บ.คุ้มครองแรงงานแล้ว พร้อมเร่งคัดกรองค้ามนุษย์
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.)เปิดเผยถึงความคืบหน้ากรณีกองกํากับการ 4 กองบังคับการกองปราบปราม เข้าตรวจบริษัท ไทอัน นิตติ้ง การ์เม้นท์ จํากัด อําเภอแม่สอด จังหวัดตาก พบมีการใช้แรงงานเด็กต่างด้าวอายุต่ํากว่า 18 ปี จํานวน 17 คน ว่า กสร. ได้ส่งพนักงานตรวจแรงงาน พร้อมล่ามแปลภาษา เพื่อสอบข้อเท็จจริงในประเด็นที่มีการลูกจ้างเด็กอายุต่ํากว่า 18 ปี จากการสอบสวนพบว่า นายจ้างกระทําความผิดตามมาตรา 45 พรบ.คุ้มครองแรงงาน พ.ศ. 2541 ในข้อหาไม่แจ้งการใช้แรงงานเด็กอายุต่ํากว่า 18 ปี ต่อพนักงานตรวจแรงงานภายใน 15 วัน นับแต่วันที่เด็กเข้าทํางาน จํานวน 15 คน ซึ่งเป็น ชาย 1 คน หญิง 14 คน พนักงานตรวจแรงงานจึงดําเนินการร้องทุกข์กล่าวโทษต่อพนักงานสอบสวนสถานีตํารวจภูธรอําเภอแม่สอดเรียบร้อยแล้ว
อธิบดีกสร. กล่าวต่อไปว่า ขณะนี้แรงงานเด็กทั้ง 17 คน อยู่ในความดูแลของสถานพินิจและคุ้มครองเด็กและเยาวชนจังหวัดพิษณุโลก จากนั้นทีมสหวิชาชีพจะดําเนินการตรวจสอบว่ามีการกระทําที่เข้าข่ายการค้ามนุษย์ด้านแรงงานหรือไม่ นอกจากนี้ พนักงานตรวจแรงงานจะเร่งดําเนินการสอบข้อเท็จจริงและรวบรวมพยานหลักฐานเพิ่มเติมเพื่อตรวจสอบว่านายจ้างได้กระทําความผิดตามพ.ร.บ.คุ้มครองแรงงาน พ.ศ.2541 ในความผิดฐานอื่น ๆ อีกหรือไม่ หากพบว่าปฏิบัติไม่ถูกต้องก็จะดําเนินการตามกฎหมายกับนายจ้างต่อไป
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัวพระราชทานกำลังใจแก่คณะรัฐมนตรี ปฏิบัติหน้าที่ให้ดีที่สุด เพื่อตอบสนองความต้องการของประชาชน ให้เกิดประโยชน์สูงสุดกับประเทศชาติและประชาชน
วันพฤหัสบดีที่ 13 สิงหาคม 2563
พระบาทสมเด็จพระเจ้าอยู่หัวพระราชทานกําลังใจแก่คณะรัฐมนตรี ปฏิบัติหน้าที่ให้ดีที่สุด เพื่อตอบสนองความต้องการของประชาชน ให้เกิดประโยชน์สูงสุดกับประเทศชาติและประชาชน
พระบาทสมเด็จพระเจ้าอยู่หัวพระราชทานกําลังใจแก่คณะรัฐมนตรี ปฏิบัติหน้าที่ให้ดีที่สุด เพื่อตอบสนองความต้องการของประชาชน ให้เกิดประโยชน์สูงสุดกับประเทศชาติและประชาชน
วันนี้ (13 ส.ค. 63) เวลา 13.45 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเปิดเผยว่า พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี พระราชทานพระราชวโรกาสให้นายกรัฐมนตรีนําคณะรัฐมนตรีใหม่เข้าเฝ้าฯ ถวายสัตย์ปฏิญาณก่อนเข้ารับปฏิบัติหน้าที่ ณ พระที่นั่งอัมพรสถาน พระราชวังดุสิต โดยทรงมีพระราชกระแสให้กําลังใจแก่คณะรัฐมนตรีปฏิบัติหน้าที่ให้ดีที่สุดเพื่อตอบสนองความต้องการของประชาชน ให้เกิดประโยชน์สูงสุดกับประเทศชาติและประชาชนโดยรวม ให้ทุกคนมีความสุข มีความพึงพอใจ ทั้งนี้ คณะรัฐมนตรี ยังมีความซาบซึ้งในพระมหาการุณาธิคุณอย่างหาที่สุดมิได้ พร้อมน้อมนําพระราโชบายมาเป็นแนวปฏิบัติในการทํางานอย่างเคร่งครัดและเต็มขีดความสามารถ
นายกรัฐมนตรียังได้เปิดเผยถึงกระแสรับสั่งผ่านพระราชเลขานุการส่วนพระองค์ว่า ทรงกังวลในเรื่องสิ่งแวดล้อม การปรับปรุงพัฒนาการกักเก็บน้ํา รวมทั้งการบริหารจัดการบึงเก็บน้ําต่าง ๆ อาทิ บึงสีไฟ บึงบอระเพ็ด ที่มีปัญหาการทิ้งดินจํานวนมากภายหลังการขุดลอก ซึ่งตนเองได้แนะแนวทางแก้ไขปัญหาการทิ้งดิน โดยอาจนํามาสร้างเป็นภูเขาขนาดเล็ก เพื่อเป็นการปรับภูมิทัศน์หรืออาจไปทําเป็นพื้นที่กักเก็บน้ําเพิ่มเติม รัฐบาลพร้อมรับสนองพระราโชบายแก้ไขปัญหาคูคลองในกรุงเทพมหานคร โดยเฉพาะการสัญจรทางน้ําของประชาชน ขยะในน้ํา ที่อยู่อาศัยริมคลอง ซึ่งมีความคืบหน้าในการดําเนินงานแล้วส่วนหนึ่ง เช่น แฟลตดินแดง คลองลาดพร้าว คลองเปรมประชากร รวมทั้งการแก้ไขปัญหามลพิษทางเสียงและทางน้ําของคลองแสนแสบ ซึ่งต้องใช้เวลาดําเนินการและต้องใช้งบประมาณจํานวนมาก เนื่องจากคลองแสนแสบประกอบด้วยคลองระบายน้ําเสียจํานวนมากถึง 101 คลอง จึงต้องแก้ปัญหาที่ต้นทาง เริ่มจากความร่วมมือจากประชาชนหลีกเลี่ยงการทิ้งขยะลงคลอง งดการปล่อยน้ําเสีย
โดยในที่ประชุมคณะรัฐมนตรีวันนี้ นายกรัฐมนตรีเผยว่า นอกจากกล่าวต้อนรับรัฐมนตรีใหม่แล้ว ยังมอบนโยบายของรัฐบาลในปีที่ 2 และนโยบายทั่วไปของนายกรัฐมนตรี ซึ่งมุ่งเน้นการทํางานที่สอดประสานกับยุทธศาสตร์ชาติระยะที่ 1 คือ ตั้งแต่ปีพ.ศ. 2561 – 2565 ซึ่งแต่ละกระทรวงมีแผนแม่บทเพื่อให้ตอบสนองต่อเป้าหมายการทํางานอยู่แล้ว ซึ่งอาจต้องมีการปรับเปลี่ยนรายละเอียดแผนการโครงงาน การใช้จ่ายเพื่อให้เหมาะสมกับงบประมาณที่มีอยู่ สอดคล้องกับสถานการณ์การแพร่ระบาดของเชื้อไวรัสโควิด-19 นายกรัฐมนตรีกล่าวเพิ่มเติมในตอนท้ายว่า ฝ่ายนิติบัญญัติและฝ่ายบริหาร รวมถึงฝ่ายตุลาการจะต้องทํางานร่วมกัน เพราะการดําเนินงานหลายอย่างต้องเป็นไปตามข้อกฎหมาย ขณะนี้ มีกฎหมายอีกหลายฉบับที่ต้องเร่งพิจารณาแก้ไขในที่ประชุมรัฐสภา
.....................
กลุ่มประชาสัมพันธ์และเผยแพร่ สํานักโฆษก